CORRECCIÓN DE ERROS. Resolución do 31 de decembro de 2017 pola que se establecen as bases reguladoras para a concesión, en réxime de concorrencia competitiva, das axudas para o fortalecemento dos centros de xeración de coñecemento aliñadas cos retos estratéxicos e prioridades identificadas na Estratexia RIS3 de Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2018 (código de procedemento IN607E).
Axencia Galega de Innovación — III. Outras disposicións — 12/02/2018

Advertidos erros na Resolución do 31 de decembro de 2017, publicada no Diario Oficial de Galicia número 24, do 2 de febreiro de 2018, cómpre facer as seguintes correccións:
– Na páxina 7735, no artigo 10.3.a)11º, onde di:
«11º. Declaración responsable, no caso de dispor dun plan de igualdade implantado no centro, de que este se manterá durante o período de execución do proxecto e de mantemento dos investimentos previsto no artigo 24.k) destas bases reguladoras»,
Debe dicir:
«11º. Declaración responsable, no caso de dispor dun plan de igualdade implantado no centro, de que este se manterá durante o período de execución do proxecto e de mantemento dos investimentos previsto no artigo 24.j) destas bases reguladoras».
– Nas páxinas 7746-7747, no artigo 23, onde di:
«As actuacións subvencionadas deben executarse nos termos e forma aprobados que se recollen nas resolucións de concesión. Porén, cando xurdan circunstancias concretas que alteren as condicións técnicas ou económicas tidas en conta para a concesión da axuda, o órgano concedente poderá modificar a resolución de concesión.
Toda alteración das condicións tidas en conta para a concesión da subvención, así como a obtención concorrente de subvencións ou axudas outorgadas por outras administracións ou entes públicos ou privados, nacionais ou internacionais, poderá dar lugar á modificación da resolución de concesión.
Poderase acordar a modificación da resolución de concesión por instancia da entidade beneficiaria, sempre que esta presente a solicitude de modificación con anterioridade á data de finalización do prazo de xustificación e se cumpran os seguintes requisitos:».
Deben enumerarse os parágrafos como se indica:
«1. As actuacións subvencionadas deben executarse nos termos e forma aprobados que se recollen nas resolucións de concesión. Porén, cando xurdan circunstancias concretas que alteren as condicións técnicas ou económicas tidas en conta para a concesión da axuda, o órgano concedente poderá modificar a resolución de concesión.
2. Toda alteración das condicións tidas en conta para a concesión da subvención, así como a obtención concorrente de subvencións ou axudas outorgadas por outras administracións ou entes públicos ou privados, nacionais ou internacionais, poderá dar lugar á modificación da resolución de concesión.
3. Poderase acordar a modificación da resolución de concesión por instancia da entidade beneficiaria, sempre que esta presente a solicitude de modificación con anterioridade á data de finalización do prazo de xustificación e se cumpran os seguintes requisitos:».
– Na páxina 7750, no artigo 24q), onde di:
«q) No caso de proxectos seleccionados por aplicación do criterio de desempate relativo á implantación dun plan de igualdade, deberá manterse implantado o dito plan durante o período de execución do proxecto e de mantemento dos investimentos previsto no artigo 24.k) destas bases reguladoras»,
Debe dicir:
«q) No caso de proxectos seleccionados por aplicación do criterio de desempate relativo á implantación dun plan de igualdade, deberá manterse implantado o dito plan durante o período de execución do proxecto e de mantemento dos investimentos previsto no artigo 24.j) destas bases reguladoras».
– Na páxina 7763, anexo I, punto 11, onde di:
«11. Que no caso de dispor dun plan de igualdade implantado no centro, manterao durante o período de execución do proxecto e de mantemento dos investimentos previsto no artigo 24.k) destas bases reguladoras»,
Debe dicir:
«11. Que, no caso de dispor dun plan de igualdade implantado no centro, o manterá durante o período de execución do proxecto e de mantemento dos investimentos previsto no artigo 24.j) destas bases reguladoras».